Zadaci za vježbanje:
1. Dati su podaci o broju stanovnika u jednoj opštini:

	Godina
	Broj stanovnika

	2001.
	30.000

	2009.
	37.050


Izračunati i objasniti:

a) ukupni i prosječni godišnji apsolutni porast stanovništva,

b) prosječno stanje populacije,

c) aritmetičku stopu prosječnog godišnjeg porasta i

d) geometrijsku stopu prosječnog godišnjeg porasta.

2. Pretpostavlja se da je broj stanovnika u opštini Banja Luka u 2001. godini iznosio oko 215 hiljada. 

a) Ako se zna da je po popisu iz 1991. godine u ovom gradu živjelo 195.692 stanovnika, kolika je geometrijska stopa prosječnog godišnjeg porasta stanovništva u posmatranom periodu? 

b) Koliki broj stanovnika se očekuje u ovoj opštini u 2011. godini, ako se nastavi ispoljena tendencija, a koliki ako se stopa rasta udvostručila nakon 2001. godine?

3. Broj stanovnika u Bosni i Hercegovini, po poslednjem popisu (1991. godina) je iznosio 4.377.033. Izračunati broj stanovnika danas (2011.) ako je aritmetička stopa prosječnog godišnjeg porasta iznosila, za posmatrani period, -1,9 promila.

4. U Hrvatskoj je prema popisu stanovništva iz 2001. godine živjelo 4.437.460 stanovnika. Ako se zna da je u toj državi negativan prirodni priraštaj (odnosno geometrijska stopa iznosi -0,96%) izračunati očekivani broj stanovnika u 2011. godini.

5. Broj stanovnika u jednoj opštini u periodu od 1991. do 1999. godine dat je sljedećom tabelom:

	Godina 
	Broj stanovnika

	1991.
	12.000

	1992.
	13.500

	1993.
	13.000

	1994.
	17.800

	1995.
	19.000

	1996.
	25.000

	1997.
	28.000

	1998.
	35.000

	1999.
	54.000


Izračunati parametre 

· linearnog, 

· eksponencijalnog i 

· paraboličnog trenda, 

a zatim, na osnovu najbolje funkcije trenda (kao kriterijum uzeti standardnu grešku trenda) predvidjeti broj stanovnika u ovoj opštini u 2010. godini.

